PolyAgent/wiki_georgian_en_parallel_20231101 huggingface dataset:
შუქძალა

შუქძალა — სიდიდე, რომელიც საშუალებას გვაძლევს ერთმანეთს შევადაროთ სხვადასხვა ოპტიკური სისტემის გამოსახულებათა სიბრტყეებში განათებულობები. შუქძალა ოპტიკურ სისტემებში შთანთქმასა და არეკვლაზე სინათლის ენერგიის დანაკარგის გათვალისწინების გარეშე (ე. წ. გეომეტრიული შუქძალა) არის სისტემის ფარდობითი ხვრელის კვადრატი, ე. ი. , სადაც:
D არის ოპტიკური სისტემის შესავალი გუგის დიამეტრი,
f — მისი ფოკუსური მანძილი.
გეომეტრიული შუქძალის გამრავლება დანაკარგის მახასიათებელ τ კოფიციენტზე იძლევა ფიზიკურ (ანუ ეფექტურ) შუქძალას. მის გასადიდებლად იპტიკის გასხივოსნების მეშვეობით ამცირებენ სინათლის დანაკარგს. განათებულობა E ღერძსიმეტრიული ოპტიკური სისტემის გამოსახულოების სიბრტყეში არის სისტემაში გასული სინათლის ნაკადის ფარდობა გამოსახულების ფართობთან და გამოისახება ფორმულით: , სადაც:
B არის ობიექტის სიკაშკაშე,
u' - გამოსახულების სივრცის კუთხური აპერტურა.
საკმარისად (პრაქტიკულად უსასრულოდ) დაშორებული ობიექტების გამოსახულების სიბრტყე თანხვდება ფოკალურ სიბრტყეს. ამ შემთხვევაში და განათებულობისა და, მაშასადამე, შუქძალის გასაანგარიშებლად ღებულობენ თანაფარდობას :
ლიტერატურა
ოპტიკა
პალაული

პალაული (სამოური ენა — Palauli) — სამოას ადმინისტრაციული ოლქი. შედგება ორი ტერიტორიისგან, რომლებიც მდებარეობენ კუნძულ სავაის სამხრეთ ნაწილში. ოლქის საერთო ფართობია — 523 კმ². ოლქის მოსახლეობის რაოდენობა 2011 წლის აღწერის მონაცემებით შეადგენს — 9357 ადამიანს. ოლქის ადმინისტრაციული ცენტრია — ვაილოა ი პალაული.
ოლქის უზენაესი ბელადი ატარებს ლილომაიავას ტიტულს.
სქოლიო
სამოას ოლქები
რიკარდო სამორა

რიკარდო სამორა (დ. 21 იანვარი, 1901, ბარსელონა — გ. 8 სექტემბერი, 1978, იქვე) — ესპანელი ფეხბურთელი და მწვრთნელი, თამაშობდა მეკარის პოზიციაზე. გამორჩეულად ითამაშა 1934 წლის მუნდიალზე, როცა მოხვდა სიმბოლურ ნაკრებში და მიიღო ოქროს ხელთათმანი. ლა ლიგის საუკეთესო მეკარის პრიზი, რომელიც მან თავად მიიღო სამჯერ, 1929, 1932 და 1933 წლებში, დღეს მისი სახელობისაა. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 82-ე ადგილზე დასახელდა.
რესურსები ინტერნეტში
BDFutbol player profile
BDFutbol coach profile
Rsssf ststs
სქოლიო
ესპანელი ფეხბურთელები
დაბადებული 21 იანვარი
დაბადებული 1901
გარდაცვლილი 8 სექტემბერი
გარდაცვლილი 1978
ბარსელონის ფეხბურთელები
ესპანიოლის ფეხბურთელები
მადრიდის რეალის ფეხბურთელები
სელტას მწვრთნელები
მალაგის მწვრთნელები
ატლეტიკო მადრიდის მწვრთნელები
ესპანიოლის მწვრთნელები
კატალონიელი ფეხბურთელები
მათემატიკური ინტუიციონიზმი

მათემატიკური ინტუიციონიზმი — ფილოსოფიურ-მათემატიკური მიმდინარეობა, რომელიც უარყოფს მათემატიკის სიმრავლურ-თეორიულ გაგებას და ინტუიცია მიაჩნია მათემატიკის ერთადერთ წყაროდ და მისი აგების სიმკაცრის მთავარ კრიტერიუმად. ინუიციონისტური შეხედულებების მიხედვით, მათემატიკური კვლევის საგანია გონებრივი კონსტრუქციები, განხილული თავისთავად. გონებრივი კონსტრუქციებით სარგებლობა მოითხოვს განსხვავებულ ლოგიკას — ე.წ. ინტუიციონისტურ ლოგიკას.
ლიტერატურა
მათემატიკა
ლოგიკა
ივ ლაკოსტი

ივ ლაკოსტი (დ. 7 სექტემბერი, 1929, ფესი) — ფრანგი გეოგრაფი და გეოპოლიტიკოსი. პარიზი – VIII უნივერსიტეტის ყოფილი პროფესორი. 1976 წელს დააარსა გეოგრაფიული და გეოპოლიტიკური ხასიათის ჟურნალი სახელწოდებით „ჰეროდოტე“ (Hérodote). ივ ლაკოსტი არაერთი წიგნისა და პუბლიკაციის ავტორია, მათ შორის აღსანიშნავია „გეოპოლიტიკური ლექსიკონი“ (1993). მისი შრომები ეხება გულაგის, სსრკ-ის ინდუსტრიალიზაციისა და სხვა საკითხებს. ლაკოსტი ფრანგი გეოგრაფის როჟე ბრიუნეს არაერთი თეორიის კრიტიკოსია. არის საპატიო ლეგიონის ორდენის კავალერი.
რესურსები ინტერნეტში
ევროპული საზღვრების გეოპოლიტიკა
ფრანგი გეოგრაფები
გეოპოლიტიკოსები
სომხეთი 2012 წლის ზაფხულის ოლიმპიურ თამაშებზე

სომხეთი 2012 წლის ზაფხულის ოლიმპიურ თამაშებზე
სომხეთმა ზაფხულის ოლიმპიურ თამაშებზე მეხუთედ იასპარეზა 2012 წელს, დიდი ბრიტანეთის დედაქალაქ ლონდონში. ამ თამაშებზე მათ ერთი ვერცხლისა და 2 ბრინჯაოს მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 2012 წლის ზაფხულის ოლიმპიურ თამაშებზე
სომხეთი ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
აზიის ქვეყნები ზაფხულის ოლიმპიურ თამაშებზე
Fúquene

Fúquene is a municipality and town of Colombia in the department of Cundinamarca. The municipality borders Ubaté, Susa, Guachetá and the department of Boyacá. Fúquene is located 116 km northwest from the capital Bogotá.
History
Fúquene, in the north of the present department of Cundinamarca, was in the centuries before the Spanish conquest inhabited by the Muisca. The village was located in the border region of the northern Muisca territories, ruled by the zaque of Hunza, the southern Muisca area with the zipa based in Bacatá and the independent territories in the northwest. A lake within the boundaries of Fúquene, Lake Fúquene was considered a sacred site in the religion of the Muisca.
With the arrival of the Spanish conquistadores many indigenous people fled to an island in Lake Fúquene. Modern Fúquene was first established by one of the few female founders in 1542, Teresa de Verdugo. The town was properly founded on November 6th, 1638 by Gabriel Carvajal.
Etymology
The name Fúquene is either derived from the Chibcha words fú and quyny, meaning "bed of the fox", or named after the god Fu, who inhabited the lake defending the terrain against the Muzo; "bed of Fu".
Economy
Main economical activities of Fúquene are livestock farming and agriculture, mainly potatoes, tomatoes, maize and fruits as strawberries.
References
Municipalities of Cundinamarca Department
Populated places established in 1638
1638 establishments in the Spanish Empire
Populated places of the Muisca Confederation
ადოლფო რუის კორტინესი

ადოლფო რუის კორტინესი (დ. 30 დეკემბერი, 1890, ვერაკრუსი, მექსიკა— გ. 3 დეკემბერი, 1973, მეხიკო, მექსიკა) — მექსიკელი პოლიტიკური მოღვაწე. მექსიკის პრეზიდენტი 1952-1958 წწ. ვერაკრუსის შტატის გუბერნატორი 1944-1948 წწ. ინსტიტუციურ-რევოლუციური პარტიის წევრი.
რესურსები ინტერნეტში
ბიოგრაფია
მექსიკის პრეზიდენტები
დაბადებული 30 დეკემბერი
დაბადებული 1890
გარდაცვლილი 3 დეკემბერი
გარდაცვლილი 1973
დეპორტივო ლა-კორუნია (საფეხბურთო კლუბი)

დეპორტივო ლა-კორუნია (საფეხბურთო კლუბი)
საფეხბურთო კლუბი „დეპორტივო“ — ესპანური საფეხბურთო კლუბი. დაარსდა 1906 წელს, გალისიის ავტონომიური გაერთიანების ქალაქ ლა-კორუნიაში. ასპარეზობს ესპანეთის პრიმერა დივიზიონში.
1944 წლიდან საშინაო მატჩებს ატარებს სტადიონ რიასორზე, რომელიც 34,600 მაყურებელს იტევს. ტრადიციული საშინაო ფორმა შეიცავს ლურჯ და თეთრ ზოლებს, ხოლო შორტების და გეტრების ფერი ლურჯია. „დეპორტივო ლა-კორუნიას“ აქვს დიდ ხნიანი მტრობა ადგილობრივ „სელტასთან“, მათ დაპირისპირებას გალისიური დერბი ეწოდება.
პრიმერა დივიზიონის ჩემპიონობა კლუბს მოპოვებული აქვს ერთხელ, 1999-00 წლების სეზონში, 5-ჯერ დაასრულა სეზონი მე-2 ადგილზე. 2-ჯერ გახდა ესპანეთის თასის გამარჯვებული, 1994-95 და 2001-02 წლების სეზონებში, ასევე 3-ჯერ მოიგო ესპანეთის სუპერთასი. „ლურჯ-თეთრები“ რეგულარულად იღებდნენ მონაწილეობას პრიმერა დივიზიონის გათამაშებაში ბოლო 20 წლის მანძილზე, 19 დან 16 სეზონში ასპარეზობა ცხრილის ზედა ნაწილში დაასრულეს. შედეგად „დეპორტივო“ რეგულარულად იღებდა მონაწილეობას ევროტურნირებზე, 5 სეზონი იღებდა მონაწილეობას ჩემპიონთა ლიგაზე, კლუბმა 2-ჯერ შეძლო 1/4 ფინალშ გასვლა, 2003-04 წლების სეზონში კი ნახევარფინალში გავიდა, სადაც „პორტუსთან“ დამარცხდა, ორი მატჩის ჯამში 1-0.
მიმდინარე შემადგენლობა
ტიტულები
გუნდური
პრიმერა დივიზიონი
ჩემპიონი (1): 1999/00
მე-2 ადგილი (5): 1949/50, 1993/94, 1994/95, 2000/01, 2001/02
ესპანეთის თასი
გამარჯვებული (2): 1994/95, 2001/02
ესპანეთის სუპერთასი
გამარჯვებული (3): 1995, 2000, 2002
სეგუნდა დივიზიონი
ჩემპიონი (6): 1939/40, 1961/62, 1963/64, 1965/66, 1967/68, 2011/12
მცირე მსოფლიო თასი
ფინალისტი: 1969
ინტერტოტოს თასი:
ფინალისტი: 2005
ინდივიდუალური
პიჩიჩი (3):
1992–93 – ბებეტო (29 გოლი)
2001–02 – დიეგო ტრისტანი (21 გოლი)
2002–03 – როი მაკაი (29 გოლი) (მოიგო ევროპის ოქროს ბუცი)
ზამორა (8):
1941–42 – ხუან აკუნია
1942–43 – ხუან აკუნია
1949–50 – ხუან აკუნია
1950–51 – ხუან აკუნია
1953–54 – ხუან ოტერო
1992–93 – ფრანსისკო ლიანიო (გაზიარებული ტიტული სანტიაგო კანისარესთან ერთად)
1993–94 – ფრანსისკო ლიანიო
1996–97 – ჟაკ სონგო'ო
5-ჯერ მიიღო მონაწილეობა ჩემპიონთა ლიგის გათამაშებაში
4-ჯერ მიიღ მონაწილეობა უეფა-ს თასის გათამაშებაში
1-ხელ მიიღო მონაწილეობა თასების მფლობელთა თასის გათამაშებაში
2-ჯერ მიიღო მონაწილეობა ინტერტოტოს თასის გათამაშებაში
რესურსები ინტერნეტში
კლუბის პროფილი Soccerway-ზე
კლუბის პროფილი Transfermarket-ზე
სქოლიო
ესპანეთის საფეხბურთო კლუბები
დეპორტივო ლა-კორუნია
ჩიკაგო (2002 წლის ფილმი)

ჩიკაგო (2002 წლის ფილმი)
ჩიკაგო — 2002 წლის მუსიკალური ფილმი. ფილმს საფუძვლად უდევს ამავე სახელწოდების მიუზიკლი. მოქმედება ვითარდება ჩიკაგოში, მეოცე საუკუნის 20-იან წლებში, ჯაზის ეპოქაში.
სიუჟეტი
მოქმედება ვითარდება 1920-იანი წლების შუაში. როქსი ჰარტი ქოროს მოცეკვავეა. ის ამოსზე არის დაქორწინებული, მაგრამ რომანი აქვს ფრედთან, რომელიც პირდება, რომ ვარსკვლავად აქცევს. როქსი მიხვდება, რომ ფრედი ატყუებს და მოკლავს მას, რის გამოც ციხეში ჩასვამენ. ის ციხეში შეხვდება ველმა კელის, ვოდევილების სექსუალურ ვარსკვლავს, რომელიც ციხეში სასჯელს იხდის დისა და ქმრის, ერთმანეთის საყვარლების, მკვლელობისთვის. ციხის ზედამხედველი მამა მორტონი ველმას აკავშირებს ადვოკატ ბილი ფლინთან. ფლინი ველმას სკანდალური პრესისთვის პოპულარულად აქცევს. როქსი სთხოვს ქმარს, მანაც დაიქირავოს ფლინი. ფლინის დახმარებით მალე როქსის ისტორიაც პოპულარული ხდება. როქსი და ველმა გათავისუფლდებიან და ერთად დგამენ შოუს.
როლებში
რენე ზელვეგერი — როქსი ჰარტი
კათრინ ზიტა-ჯონზი — ველმა კელი
რიჩარდ გირი — ბილი ფლინი
ქუინ ლატიფა — მატრონ მორტონი
ჯონ ს. რეილი — ამოს ჰარტი
ლუსი ლიუ — დორის პარკერი
კრისტინ ბარანსკი — მერი სანშაინი
ჯილდოები
ფილმმა მიიღო 6 ოსკარი და 1969 წლის შემდეგ გახდა პირველი მუსიკალური ფილმი, რომელმაც მიიღო ოსკარი საუკეთესო ფილმისთვის.
ოსკარი
საუკეთესო ფილმი
საუკეთესო მსახიობი ქალი მეორეხარისხოვან როლში: კეტრინ ზეტა ჯონსი
საუკეთესო მხატვრული გაფორმება: ჯონ მირი
კოსტუმების საუკეთესო დიზაინი: კოლინ ეტვუდი
საუკეთესო მონტაჟი: მარტინ უოლში
ხმის საუკეთესო შერევა: მაიკლ მინკლერი, დომინიკ ტაველა, დავიდ ლი
ოქროს გლობუსის ჯილდოები
საუკეთესო მიუზიკლი ან კომედია
საუკეთესო მსახიობი კაცი მიუზიკლსა ან კომედიაში: რიჩარდ გირი
საუკეთესო მსახიობი ქალი მიუზიკლსა ან კომედიაში: რენე ზელვეგერი
BAFTA
საუკეთესო მსახიობი ქალი მეორეხარისხოვან როლში: კეტრინ ზეტა-ჯონსი
საუკეთესო ხმა: მაიკლ მინკლერი, დომინიკ ტაველა, დავიდ ლი
რესურსები ინტერნეტში
სქოლიო
ამერიკული მუსიკალური ფილმები
ფილმები ჯაზის შესახებ
ინგლისურენოვანი ფილმები
2002 წლის ფილმები
მიუზიკლებზე დაფუძნებული ფილმები
კიევის ტრამვაი

კიევის ტრამვაი — კიევის ტრამვაის მმართველობა, გაიხსნა 1892 წლის 1 ივნისს (ძველი სტილით) და პირველი ელექტროტრამვაი იყო რუსეთის იმპერიაში, ხოლო მესამე ბერლინის შტრასენბანისა და ბუდაპეშტის ტრამვაის შემდეგ. კიევის ტრამვაის 2009 წლისთვის 3 დეპო აქვს და 140 კმ სიგრძის ლიანდაგი, მათ შორის 14 კმ სიგრძის ორი მსუბუქი ტრამვაის ხაზი, რომელიც 1978 წელს გაიხსნა.
მოძრავი შემადგენლობა და მათი რაოდენობა
Tatra T3SU 175
Tatra T3SUCS 107
Tatra T6B5SU 82
KT3UA 14
Tatra T3 10
PESA 71-414К 10
К1 9
К1М 8
T3UA-3 «Каштан» 6
Tatra T3R.P 6
К1М8 4
Electron T5B64 3
Татра-Юг Т6Б5 2
Богдан TR843 1
71-154М-К 1
K3R-NNP «Каштан» 1
Tatra T3SU [ორკარიანი] 1
(2016 დეკ. მდგომარეობით)
ლიტერატურა
Стефан Машкевич. Александровский спуск, далее везде. // საიტი «Памяти киевских трамваев».
Трамвай на улицах Киева / Дмитрий Ермак — Киев: Скай Хорс, 2011
В. К. Дьяконов, М. А. Ольшанский, В. Ф. Веклич и др. Первый в России. Киевскому трамваю 75 лет — К.:Будівельник, 1967—144 с, илл.
В. Ф. Веклич, Л. В. Збарский Проблемы и перспективы развития трамвайного транспорта в Украинской ССР — К.:Общество «Знание» УССР, 1980
В. Ф. Веклич Новые технические решения на городском электрическом транспорте — К.:Будівельник, 1975 — 64 с, илл.
Электротранспорт Украины: Энциклопедический путеводитель / Сергей Тархов, Кость Козлов, Ааре Оландер. — Киев: Сидоренко В. Б., 2010. — 912 с.: ил., схемы. — ISBN 978-966-2321-11-1.
С. В. Машкевич. «Трамвайные копейки» (2004)
წყაროები
Комитет «Киевляне — за общественный транспорт»
Вокруг Света, «Когда появились трамваи?»
Киев объявил тендер на закупку трамвайных вагонов (Из газеты Сегодня)
Трамвайные копейки
რესურსები ინტერნეტში
ვებ-გვერდი კიევის ტრამვაისა და მისი ისტორიის შესახებ (რუსულად და ინგლისურად)
კიევი
ტრამვაის ქსელები ქალაქების მიხედვით
ტრანსპორტი უკრაინაში
ზადარი

ზადარი (ხორვ. Zadar) — ქალაქი ხორვატიაში, ზადარის ოლქის ადმინისტრაციული ცენტრი. 2011 წლის აღწერის მონაცემებით, ზადარი არის სიდიდით მეხუთე ქალაქი ხორვატიაში.
ქალაქი არის ადრიატიკის ზღვის მნიშვნელოვანი პორტი და ჩრ. დალმაციის კულტურული და ეკონომიკური ცენტრი, ხორვატიის მნიშვნელოვანი კომერციული და კულტურულ-საგანმანათლებლო პუნქტი. ზადარში არსებობს აეროპორტი, თევზსარეწი, კვებისა და ქიმიური მრეწველობის საწარმოები, უნივერსიტეტი, მუზეუმები და სხვა.
ისტორია
ქალაქის ისტორია ჩვენს წელთაღრიცხვამდე იწყება. თავდაპირველად ის წარმოადგენდა ილირიული ტომების საკუთრებას, მოგვიანებით გახდა რომის იმპერიის ნაწილი. ამ ეპოქის ძეგლები დღემდეა შემორჩენილი ქალაქის ტერიტორიაზე. მოგვიანებით ფლობდა ბიზანტიის იმპერია, შემდეგ კი ვენეციის რესპუბლიკა. ზადარი იყო ოსმალების თავდასხმის ობიექტი. შემდეგ ქალაქი ჰაბსბურგების მფლობელობაში გადავიდა. 1947 წელს ოფიციალურად გადაეცა იუგოსლავიის სოციალისტურ ფედერაციულ რესპუბლიკას, 1991 წლიდან კი დამოუკიდებელი ხორვატიის ნაწილია.
დაძმობილებული ქალაქები
დანდი, გაერთიანებული სამეფო
რეჯო-ემილია, იტალია
სეკეშფეჰერვარი, უნგრეთი
პადუა, იტალია
იკიკე, ჩილე
ბანსკა-ბისტრიცა, სლოვაკეთი
ფიურსტენფელდბრუკი, გერმანია
რომანს-სურ-იზერი, საფრანგეთი
გალერეა
რესურსები ინტერნეტში
Zadar Tourist Board
ZD portal
City of Zadar official web page
ზადარის აეროპორტი
ზადარის უნივერსიტეტი
Old postcards of Zara/Zadar (it.)
Photo Gallery of Zadar town
სქოლიო
ხორვატიის ოლქების ადმინისტრაციული ცენტრები
ხორვატიის ქალაქები
ადრიატიკის ზღვისპირა ქალაქები
ეროვნული მუზეუმი (ვარშავა)

ეროვნული მუზეუმი (ვარშავა) (Muzeum Narodowe) — პოლონეთის უდიდესი მუზეუმი. დაარსდა 1862 (1916 წლამდე ეწოდებოდა ნატიფი ხელოვნების მუზეუმი; შენობა ააგეს 1926-1938 წლებში; არქიტექტორი ტ. ტოლვინსკი).
ლიტერატურა
რესურსები ინტერნეტში
Muzeum Narodowe w Warszawie – Google Art Project
Site of the Cooperation Program with the Kerch Museum
Site of the Polish Archaeological Mission "Tyritake"
მუზეუმი
პოლონეთის მუზეუმები
კროზის ჯუარის ნეკლესიარი

კროზის ჯუარის ნეკლესიარი
კროზის ჯუარის ნაეკლესიარი — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ კროზაში. აგებულია გვიან შუა საუკუნეებში.
დღეისთვის დარბაზული ეკლესიის მხოლოდ ნაშთია შემორჩენილი, შედეგად წყობა არ ჩანს. ყრია ფლეთილი და რიყის ქვები.
ნაეკლესიარის აზომვა ვერ ხერხდება.
ლიტერატურა
შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჯავის მუნიციპალიტეტის ტაძრები
ბაუმგარტენი

ბაუმგარტენი
საკუთარი სახელი ბაუმგარტენი შეიძლება აღნიშნავდეს ერთ-ერთ შემდეგ პიროვნებათაგანს:
ბაუმგარტენი, ალექსანდრ გოტლიბ — გერმანელი ფილოსოფოსი
ბაუმგარტენი, ართურ — გერმანელი იურისტი და საზოგადო მოღვაწე
ასევე
ბაუმგარტენი — წარსულში დამოუკიდებელი ქალაქი, ამჟამად კი ვენის ერთ-ერთი უბანი.
ინკორპორაცია

ინკორპორაცია
ტერმინი ინკორპორაცია შეიძლება აღნიშნავდეს:
ინკორპორაცია სამართალში — მოქმედი კანონმდებლობის და სხვა ნორმატიული აქტების სისტემატიზაციის ხერხი.
ინკორპორაცია ლინგვისტიკაში — ერთ სიტყვაში სუბიექტის, ობიექტის , იარაღის, თვისების, გარემოების და სხვათა აღმნიშვნელი ელემენტების ჩართვა.
ტამარაუ

ტამარაუ, ტამაროუ, ფილიპინური კამეჩი ან მინდოროული კამეჩი — წყვილჩლიქოსანი ძუძუმწოვარი ძროხისებრთა ოჯახისა. ფილიპინების ენდემური სახეობაა. გავრცელებულია კუნძულ მინდოროზე. არსებობს მოსაზრება, რომ ძველად იგი გავრცელებული იყო ლუსონზეც. ტამარაუ მთელ მინდოროზე იყო წარმოდგენილი ზღვის დონიდან 2000 მ-მდე, მაგრამ ჰაბიტატის განადგურებამ, ნადირობამ, ხე-ტყის დამზადებამ და სხვა ფაქტორებმა ეს სახეობა შეამცირა და ახლა მხოლოდ ბალახიან მინდვრებზეა წარმოდგენილი. მას გადაშენების კრიტიკული საფრთხე ემუქრება.
ლიტერატურა
Callo, R. A. (1991). "The tamaraw population: decreasing or increasing?". Canopy International. 16 (4): 4–9.
სქოლიო
კამეჩები
ჰისტონები

ჰისტონები — ბირთვიანი ცილების დიდი კლასი, რომელიც ასრულებს ორ ძირითად ფუნქციას: ისინი მონაწილეობენ დნმ-ის ძაფების ბირთვში შეფუთვასა და ეპიგენეტიკურ რეგულაციაში ისეთი ბირთვული პროცესებისა, როგორებიცაა ტრანსკრიფცია, რეპლიკაცია და რეპარაცია. არსებობს ჰისტონების ხუთი სხვადასხვა ტიპი: H1/Н5, H2A, H2B, H3, H4. ჰისტონები H2A, H2B, H3, H4, რომლებსაც კორული ჰისტონები ეწოდებათ (-დან — გული), ქმნიან ნუკლეოსომას, რომელიც თავის მხრივ წარმოადგენს ცილის ბურთულას, რომლის გარშემოც დნმ-ის ძაფია შემოხვეული. ჰისტონი H1/H5, რომელსაც ლინკერული ჰისტონი ეწოდება (-დან — კავშირი), უკავშირდება ნუკლეოსომის გარე მხარეს და მასზე დნმ-ის ძაფს აფიქსირებს. ქრომატინში ჰისტონები შეადგენენ მშრალი მასის 25-40 %-ს.
სქოლიო
ქრომატინი
ეპიგენეტიკური დამემკვიდრება
Kiçik Qaramurad

Kiçik Qaramurad (also, Kichik Karamurad) is a village and municipality in the Gadabay Rayon of Azerbaijan. It has a population of 1,466. The municipality consists of the villages of Kiçik Qaramurad and Leşkər.
References
Populated places in Gadabay District
პირიპირი (პიაუი)

პირიპირი (პიაუი)
პირიპირი — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 170 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში.
2010 წლის მონაცემებით, მოსახლეობა 61 834 ადამიანს შეადგენდა, მოსახლეობის სიმჭიდროვე 43.89 კმ²-ზე. ფართობი 1 408 934 კმ²-ია.
იხილეთ აგრეთვე
პიაუი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პიაუის შტატის მუნიციპალიტეტები
ინკაუასის რაიონი

ინკაუასის რაიონი — რაიონი პერუში, ლამბაიეკეს რეგიონის ფერენიაფეს პროვინციაში. მდებარეობს ზღვის დონიდან 3 078 მეტრზე. 2007 წლის მონაცემებით, მოსახლეობა 14 884 ადამიანს შეადგენდა, სიმჭიდროვე 34 ადამიანი კმ²-ზე. ფართობი 443.91 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ლამბაიეკეს რეგიონის რაიონები
ფერენიაფეს პროვინციის რაიონები
გერში

გერში, ჭრილობა და ჭრილობის საზღაური ძველ ქართულ სამართალში. საზღაურის ოდენობა განისაზღვრებოდა ჭრილობის ხარისხის მიხედვით (მსუბუქი იყო ჭრილობა თუ მძიმე - დამაშავებელი) და დაზარალებულის "სისხლით" (ქონებრივი სასჯელით, რომელიც ინიშნებოდა დაზარალებულის სოციალური მდგომარეობის, ასაკის, სქესისა სახვა გარემოებათა გათვალისწინებით). ამის შესაბამისად გერში დამნაშავეს გადახდებოდა ან სრული "სისხლის" ან მისი ნაწილის - ნახევრის, მესამედის, მეოთხედის ან მეხუთედის ოდენობით. მხედველობაში მიიღებოდა აგრეთვე ჭრილობის ადგილი (უჩინარი და თვალსაჩინო ჭრილობა). დანაშაულის დამამძიმებელ გარემოებად ითვლებოდა და საზღაურის გადიდებას იწვევდა დაზარალებულის დაჭრა მალვით ან თავდასხმის დროს. გერში გათვალისწინებულია ბაგრატ კურაპალატის, გიორგი ბრწყინვალისა და ბექას და აღბუღას სამართლის წიგნებში.
ლიტერატურა
დოლიძე ი., ძველი ქართული სამართალი, თბ., 1953;
ძველი ქართული სამართალი
Guapirama

Guapirama is a municipality in the state of Paraná in the Southern Region of Brazil.
See also
List of municipalities in Paraná
References
Municipalities in Paraná
იმპულსი

იმპულსი (ან მოძრაობის რაოდენობა) – ნიუტონის არარელატივისტურ მექანიკაში მექანიკური მოძრაობის ზომა, ვექტორული სიდიდე, რომელიც ნივთიერი წერტილის მასის და სიჩქარის ნამრავლს წარმოადგენს
იმპულსის მიმართულება ემთხვევა სიჩქარის მიმართულებას. წერტილის იმპულსი მუდმივია, თუ მასზე არ მოქმედებენ გარე ძალები. საზოგადოდ, გარე ძალის მოქმედება იწვევს იმპულსის ცვლილებას მოდულით და მიმართულებით. ამ ცვლილებას
განტოლება განსაზღვრავს (– ძალაა). ეს ტოლობა მექანიკის მთავარ კანონს გამოხატავს; მისი საშუალებით იხსნება წერტილის დინამიკაში არსებული ყველა ამოცანა.
მექანიკური სისტემის იმპულსი სისტემაში შემავალი წერტილების იმპულსების გეომეტრიული ჯამია
სადაც M – მთელი სისტემის მასაა, ხოლო - სისტემის მასათა ცენტრის სიჩქარე. სისტემის იმპულსი იცვლება მაშინ და მხოლოდ მაშინ, თუ მასზე გარე (e) ძალები მოქმედებენ. იზოლირებული სისტემისთვის, რომლის წერტილები ურთიერთქმედებენ მხოლოდ ერთმანეთთან, იმპულსის მუდმივობის კანონია სამართლიანი. ეს კანონი, მაგალითად, რეაქტიულ მოძრაობას ხსნის.
იმპულსი მატერიის ყველა ფორმას გააჩნია, მათ შორის ელექტრომაგნიტურ და გრავიტაციულ ველებს. ელექტრომაგნიტური ველის იმპულსის არსებობას სინათლის წნევა ადასტურებს. აინშტაინმა ფოტოეფექტის განხილვისას ფოტონის იმპულსი შემოიღო. ის შემდეგნაირად გამოითვლება:
(- პლანკის მუდმივა, - სიხშირე, c – სინათლის სიჩქარე). კვანტურ მექანიკაში იმპულსს ხშირად ტალღური ფუნქციის დამოუკიდებელ ცვლადად განიხილავენ, ანუ ტალღური ფუნქციის იმპულსურ წარმოდგენას ირჩევენ.
თეორიულ მექანიკაში ლაგრანჟიანის კერძო წარმოებულს განზოგადოებული სიჩქარის მიხედვით , ანუ
სიდიდეს, განზოგადოებული იმპულსი ეწოდება. თუ ლაგრანჟიანი რომელიმე განზოგადოებულ კოორდინატზე არაა დამოკიდებული, მაშინ ამ კოორდინატის შესაბამისი განზოგადოებული იმპულსი მოძრაობის ინტეგრალია (ანუ მუდმივი სიდიდეა).
რელატივისტურ მექანიკაში m მასის თავისუფალი ნაწილაკის იმპულსი სიჩქარეს უკავშირდება
ფორმულით. ოთხგანზომილებიან მინკოვსკის სივრცე – დროში იმპულსის მდგენელები და სიდიდე (სადაც - ნაწილაკის ენერგია) ქმნიან ოთხვექტორს. იმპულსის ოთხვექტორი ოთხგანზომილებიან სიჩქარეს ასე უკავშირდება:
თუ გავითვალისწინებთ, რომ
მივიღებთ კავშირს ნაწილაკის ენერგიასა და იმპულსს შორის:
თავისუფალი ნაწილაკის შემთხვევაში
თუ მასა ნულისაგან განსხვავებული სიდიდეა, მაშინ, როცა v = c, ენერგიის და იმპულსის გამოსახულებები აზრს კარგავენ. მაშასადამე, არანულოვანი მასის მქონე ნაწილაკის სიჩქარე ყოველთვის ნაკლებია სინათლის სიჩქარეზე. თუ მოძრაობა ხდება არარელატივისტური სიჩქარით, იმპულსის ფორმულა გადადის კლასიკურ გამოსახულებაში. სხვა ათვლის ინერციულ სისტემაში გადასვლისას იმპულსი ლორენცის გარდაქმნების მიხედვით გარდაიქმნება. ფარდობითობის სპეციალური თეორიის თანახმად, ურთიერთქმედება სასრული სიჩქარით ხორციელდება, რაც იმას ნიშნავს, რომ ერთი ნაწილაკის მიერ გამოსხივებული იმპულსი სხვა ნაწილაკებს მეყსეულად არ გადაეცემა. ნაწილაკთა ჯამური იმპულსი შეიცვლება, მაგრამ, თუ გავითვალისწინებთ ველის იმპულსს, მაშინ იმპულსის მუდმივობის კანონი ამ შემთხვევაშიც შესრულდება. ეს ფუნდამენტური კანონი სივრცის ერთგვაროვნების შედეგია.
მექანიკა
კვანტური მექანიკა
კამჩატკის ნახევარკუნძული

კამჩატკის ნახევარკუნძული — მდებარეობს რუსეთის შორეულ აღმოსავლეთში, წყნარ ოკეანესა (აღმოსავლეთით) და ოხოტის ზღვას (დასავლეთით) შორის. მისი სიგრძე დაახლოებით 1250 კმ-ია, ხოლო მთლიანი ფართობი 472,300 კმ². ნახევარკუნძულის გასწვრივ, სანაპიროსთან სიახლოვეს, მდებარეობს კურილ-კამჩატკის ღარი (10,500 მ).
კამჩატკის ნახევარკუნძული, მის სიახლოვეს მდებარე კომანდორის კუნძულებსა და კუნძულ კარაგინსკისთან ერთად შედის რუსეთის ფედერაციის კამჩატკის მხარის შემადგენლობაში. ნახევარკუნძულის მოსახლეობა შეადგენს 402,500 ადამიანს, რომელთა უმრავლესობაც რუსია, მაგრამ ასევე არიან კორიაკებიც. მოსახლეობის ნახევარზე მეტი, თავმოყრილია ქალაქ პეტროპავლოვსკში, იელიზოვოსა და მის შემოგარენში.
ნახევარკუნძულზე მდებარეობს კამჩატკის ვულკანები, იუნესკოს მსოფლიო მემკვიდრეობის ძეგლი.
რესურსები ინტერნეტში
კამჩატკის ნახევარკუნძული - ბრიტანიკა
კომენდერის კუნძულები
სურეთები
კამჩატკა - ცეცხლის, ყინულისა და აჩრდილების მიწა. დოკუმენტური ფილმი
აზიის ნახევარკუნძულები
The Dogs of War (პინკ ფლოიდის სიმღერა)

The Dogs of War (პინკ ფლოიდის სიმღერა)
The Dogs of War — მესამე სიმღერა ინგლისური პროგრესული როკ-ჯგუფ პინკ ფლოიდის ალბომიდან A Momentary Lapse of Reason. აშშ-ში იგი ცალკე პრომო-დისკზე გამოიცა, რომელიც სინგლად ითვლებოდა. სიმღერა სრულდებოდა ჯგუფის 1987-1989 წლების ყველა კონცერტზე და შეტანილია ალბომში/ფილმში Delicate Sound of Thunder. როდესაც ალბომს მთლიანი სახით ასრულებდნენ ცოცხლად, იგი იყო პროგრამაში რიგით მერვე სიმღერა. საკონცერტო შესრულებების დროს მას ახლდა უფრო ხანგრძლივი შესავალი, საქსოფონის სოლო, გიტარისა და საქსოფონის შეჯიბრი და ხანგძლივი ფინალი - განსხვავებით ალბომისგან. MTV-ს ვიდეო რეიტინგში იგი 1988 წლის მაისში მოხვდა, #16 ადგილზე. სიმღერაში საქსოფონისტი სკოტ პეიჯის უკრავს.
სიმღერა 1987-1989 წლების ტურნეების პროგრამაში შეიტანეს. ატლანტაში ჩაწერილი ვერსია მოხვდა სინგლის „One Slip“ b-მხარეზე. კონცერტებზე აგრეთვე პრომო ვიდეოც (რომელიც თავად კონცერტის ნაწყვეტს წარმოადგენს და მის ჩანაწერშია შესული). კონცერტებზე გამოიყენებოდა პროექციები გერმანული ნაგაზების მონაწილეობით, ხოლო დასაწყისში მოულოდნელად ჩნდებოდა დეივიდ გილმორის სახე.
ტექსტი
სიმღერის ტექსტის თანაავტორი ენტონი მური.
დეივიდ გილმორი:
იდეა მქონდა და ენტონის ავუხსენი, მან კი პირველი სტრიქონები დაწერა. სანამ არ მივიღეთ ის, რაც გვსურდა, ვცვლიდით. მუსიკაც მზად იყო, თითქმის ყველაფერი, მაგრამ ერთხელ კომპიუტერმა შეცდომით ვიღაცის სიცილი ამოჭრა და შემთხვევით დაუკრა. ფონზე ეს სიცილი ჟღერს, როგორც ძაღლის ყეფა, დემოს ჩაწერის დროსაც ასე ვღიღინებდი. სინამდვილეში სიმღერა არის ფიზიკური და პოლიტიკური მექრთამეების შესახებ.
თავისი თემატიკით სიმღერა პოლიტიკაზეა. ომის ძაღლებში იგულისხმება ის, თუ როგორ მალავენ პოლიტიკოსები სიმართლეს მათ შესახებ. კვლავ და კვლავ ერთ-ერთ მთავარ თემად ფული რჩება, რომელიც ნებისმიერი ომის მიღმა იმალება.
სქოლიო
პინკ ფლოიდის სიმღერები
1987 წლის სიმღერები
სიმღერები დეივიდ გილმორის ავტორობით